北京國家游泳中心

北京國家游泳中心，又嗌水立方或冰立方，係中國北京一體育場館，亦係2008年夏季奧林匹克運動會主要嘅水上項目比賽場館同埋2022年冬季奧林匹克運動會主要嘅冰壺比賽場館。喺朝陽區嘅奧林匹克公園入面。建築費用係10.2億元。

佢曾經喺2008年夏季奧運期間會用作游水、跳水、水球同韻律泳賽事之用，同年11月美版The Amazing Race第14季第10站賽事分岔路任務嚟過呢度辦；2022年冬季奧運期間攞過嚟做冰壺比賽場地。

相

門票同開放時間、須知
開放時間
旺季每日09:00～18:00
淡季每日09:00～21:00
場館準備閂門前10分鐘內唔賣飛入場
若果比賽大廳入面有大型活動或游水、跳水比賽時，比賽大廳一律唔開放，要另外買飛入場。
門票
全票￥30
半票￥15：身高≥1.2m／學生／軍人／≥60歲嘅老坑
免票：身高＜1.2m／殘疾人／≥70歲嘅老坑
若果要玩多個電樽車或3D美術館嘅話，必須要畀多一倍價錢先至玩得。
其它須知
買飛時必須出示中國大陸身份證／往返內地通行證／往返大陸通行證／護照
入場必須要接受人過安全門，物過安檢機制度。
唔畀帶寵物入場。
入場之後唔畀入未開放嘅區域或辦公場所地方。
喺地下1樓嘅嬉水樂園同游泳俱樂部兩場地之間同水立方張飛唔互通，入去嘅話要另外畀錢。
舖頭、影相舖、小食檔、餐廳、咖啡舖同麥當勞、KFC、紀念品舖屬額外收費，門票唔包。但若果發生拗數，場內商戶要孭嗮飛。
若果買咗水立方門飛嘅必須要喺6號或7號門入，3號或8號門出。若果買埋嬉水樂園或游泳俱樂部飛嘅，必須喺7號門入。

附近嘅交通
地鐵
：奧林匹克公園站、奧體中心站
：奧林匹克公園站
巴士
北辰橋西站、國家體育場東站、北辰東路站、國家體育館站、北辰西橋北站、國家體育場東站、亞運村站、洼里南口站、豹房西站、安翔北路東口站

國家體育場

2008年夏季奧林匹克運動會場館
類:北京運動場
類:北京市朝陽區
類:北京奧運村